
DR.30.11.2021 33 

 
Sehubungan dengan itu, semasa tempoh peralihan atau interim ini, operasi 

perkhidmatan feri Pulau Pinang adalah menggunakan feri yang disewa oleh pihak PPSB 
bagi membawa penumpang, pejalan kaki dan penumpang dengan kenderaan beroda dua, 
motosikal dan basikal. 

Penyelenggaraan feri-feri sewaan tersebut dilaksanakan secara berjadual seperti 
berikut: 

(i) penyelenggaraan dilakukan sekali sebulan untuk feri penumpang 
pejalan kaki; dan 

(ii) penyelenggaraan dilaksanakan selepas tamat operasi pada jam 
10 malam setiap hari bagi feri kenderaan beroda dua. 

Dengan pengenalan perkhidmatan feri baharu yang bakal dilaksanakan, Kerajaan 
Persekutuan akan memastikan operasi perkhidmatan feri Pulau Pinang kekal relevan dan 
memenuhi kehendak pengguna. 

Kerajaan Persekutuan turut memberi jaminan bahawa operasi perkhidmatan feri 
Pulau Pinang akan diteruskan tanpa sebarang halangan demi kesejahteraan rakyat 
Malaysia dan rakyat Pulau Pinang secara khususnya. Sekian, terima kasih.   

Dato’ Sri Azalina Othman Said [Pengerang]: Soalan tambahan pertama. 

Tuan Sanisvara Nethaji Rayer a/l Rajaji [Jelutong]: Tuan Yang di-Pertua terima 
kasih. Saya ingin tanya soalan tambahan apakah yang berlaku kepada geran RM30 juta 
yang telah pun diserahkan kepada Penang Port ketika mantan Menteri Kewangan yang 
juga merupakan mantan Ketua Menteri Pulau Pinang Yang Berhormat Bagan? 

Geran itu diberikan ke Penang Port sebagai salah satu syarat untuk perkhidmatan 
feri diteruskan. Saya bertanya soalan ini kerana feri Pulau Pinang merupakan satu ikon di 
mana ia menjadi tarikan kepada pelancong-pelancong dari luar negara dan juga dalam 
negeri. 

So, saya ingin tanya apakah yang berlaku kepada geran RM30 juta yang telah 
pun diserahkan kepada Penang Port sebagai syarat untuk meneruskan dengan 
perkhidmatan feri yang sedia ada? Terima kasih.  

Dato’ Sri Azalina Othman Said [Pengerang]: Yang Berhormat Timbalan 
Menteri.  

Dato’ Henry Sum Agong: Tuan Yang di-Pertua, Yang Berhormat Jelutong. Saya 
tidak ada maklumat ini di tangan saya dan saya akan memberi jawapan secara bertulis. 
Sekian, terima kasih. 

Tuan Sanisvara Nethaji Rayer a/l Rajaji [Jelutong]: Tuan Yang di-Pertua, saya 
minta maaf. Geran itu bukan RM1 juta, RM2 juta tetapi RM30 juta yang telah pun 
diserahkan. Jadi Yang Berhormat Timbalan Menteri sudah semestinya tidak boleh 
memberi jawapan begitu. Saya minta maaf, saya mengadu kepada Tuan Yang di-Pertua. 

Dato’ Sri Azalina Othman Said [Pengerang]: Tidak apalah. Yang Berhormat 
Timbalan Menteri jawapan bertulis dalam masa lima hari ya. Lima hari ya dari hari ini. 
Soalan tambahan kedua dari blok kerajaan. Ada sesiapa berminat? Saya buka pada blok 
pembangkang? 

Tuan Sanisvara Nethaji Rayer a/l Rajaji [Jelutong]: Bolehkah saya tanya 
semula? 

Dato’ Sri Azalina Othman Said [Pengerang]: Sudah tidak ada pilihan Yang 
Berhormatlah. Silakan Yang Berhormat Jelutong. 

Tuan Sanisvara Nethaji Rayer a/l Rajaji [Jelutong]: Terima kasih Tuan Yang 
di-Pertua. Hari ini saya terharu kerana Jelutong diberi layanan istimewa di Dewan yang 
mulia ini. 

[Dewan riuh] 



Sehubungan dengan itu, semasa tempoh peralihan atau interim ini, operasi. perkhidmatan feri Pulau Pinang adalah menggunakan feri yang disewa oleh pihak PPSB bagi membawa penumpang, pejalan kaki dan penumpang dengan kenderaan beroda dua, motosikal dan basikal. Penyelenggaraan feri-feri sewaan tersebut dilaksanakan secara berjadual seperti berikut: (i) penyelenggaraan dilakukan sekali sebulan untuk feri penumpang pejalan kaki; dan. (ii) penyelenggaraan dilaksanakan selepas tamat operasi pada jam 10 malam setiap hari bagi feri kenderaan beroda dua. Dengan pengenalan perkhidmatan feri baharu yang bakal dilaksanakan, Kerajaan Persekutuan akan memastikan operasi perkhidmatan feri Pulau Pinang kekal relevan dan memenuhi kehendak pengguna. Kerajaan Persekutuan turut memberi jaminan bahawa operasi perkhidmatan feri Pulau Pinang akan diteruskan tanpa sebarang halangan demi kesejahteraan rakyat Malaysia dan rakyat Pulau Pinang secara khususnya. Sekian, terima kasih. Dato' Sri Azalina Othman Said [Pengerang]: Soalan tambahan pertama. Tuan Sanisvara Nethaji Rayer a/l Rajaji [Jelutong]: Tuan Yang di-Pertua terima kasih. Saya ingin tanya soalan tambahan apakah yang berlaku kepada geran RM30 juta yang telah pun diserahkan kepada Penang Port ketika mantan Menteri Kewangan yang juga merupakan mantan Ketua Menteri Pulau Pinang Yang Berhormat Bagan?. Geran itu diberikan ke Penang Port sebagai salah satu syarat untuk perkhidmatan feri diteruskan. Saya bertanya soalan ini kerana feri Pulau Pinang merupakan satu ikon di mana ia menjadi tarikan kepada pelancong-pelancong dari luar negara dan juga dalam negeri. So, saya ingin tanya apakah yang berlaku kepada geran RM30 juta yang telah pun diserahkan kepada Penang Port sebagai syarat untuk meneruskan dengan perkhidmatan feri yang sedia ada? Terima kasih. Dato' Sri Azalina Othman Said [Pengerang]: Yang Berhormat Timbalan Menteri. Dato' Henry Sum Agong: Tuan Yang di-Pertua, Yang Berhormat Jelutong. Saya tidak ada maklumat ini di tangan saya dan saya akan memberi jawapan secara bertulis. Sekian, terima kasih. Tuan Sanisvara Nethaji Rayer a/l Rajaji [Jelutong]: Tuan Yang di-Pertua, saya minta maaf. Geran itu bukan RM1 juta, RM2 juta tetapi RM30 juta yang telah pun diserahkan. Jadi Yang Berhormat Timbalan Menteri sudah semestinya tidak boleh memberi jawapan begitu. Saya minta maaf, saya mengadu kepada Tuan Yang di-Pertua. Dato' Sri Azalina Othman Said [Pengerang]: Tidak apalah. Yang Berhormat Timbalan Menteri jawapan bertulis dalam masa lima hari ya. Lima hari ya dari hari ini. Soalan tambahan kedua dari blok kerajaan. Ada sesiapa berminat? Saya buka pada blok pembangkang?. Tuan Sanisvara Nethaji Rayer a/l Rajaji [Jelutong]: Bolehkah saya tanya semula?. Dato' Sri Azalina Othman Said [Pengerang]: Sudah tidak ada pilihan Yang Berhormatlah. Silakan Yang Berhormat Jelutong. Tuan Sanisvara Nethaji Rayer a/l Rajaji [Jelutong]: Terima kasih Tuan Yang di-Pertua. Hari ini saya terharu kerana Jelutong diberi layanan istimewa di Dewan yang mulia ini. [Dewan riuh].